ປ. ໂອ​ບາ​ມາ ​ລົງ​ໂທດ​ຄັ້ງ​ໃໝ່ ​ຕໍ່​ເກົາຫຼີ​ເໜືອ ​ແລະ​ແນ​ເປົ້າ​ໝາຍ ​ໃສ່​ຄູ່​ພາ​ຄີທາງ​ການ​ຄ້າ​ນຳ
ໂຄ​ສົກ​ທຳນຽບຂາວ ທ່ານ Josh Earnest ​ໄດ້ປະກາດ ກ່ຽວ​ກັບການ​ຕັດສິນ​ໃຈ ​ຂອງປະທາ​ນາທິບໍດີ​ ໃນ​ວັນພຸດ​ວານ​ນີ້.
ປະທານາທິບໍດີສະຫະລັດ ທ່ານບາຣັກ ໂອບາມາ ໄດ້ລົງນາມ ໃນດຳລັດສະບັບນຶ່ງສັ່ງໃຫ້ລົງໂທດຄັ້ງໃໝ່ຕໍ່ເກົາຫຼີເໜືອ ເພື່ອ ເປັນການຕອບໂຕ້ຕໍ່ອຳນາດການປົກຄອງພະດັດການດັ່ງກ່າວ ໄດ້ທົດລອງອາວຸດນິວເຄລຍ ແລະລູກສອນໄຟຂີປະນາວຸດ ດຳລັດຂອງປະທານາທິບໍດີມີຂຶ້ນ ຫຼັງຈາກເກົາຫຼີເໜືອ ໄດ້ທົດ ລອງອາວຸດນິວເຄລຍ ໃນທີ 6 ມັງກອນ ແລະການທົດລອງລູກສອນໄຟຂີປະນາວຸດ ໃນວັນທີ 7 ກຸມພາ ຜ່ານມານີ້ ຊຶ່ງເປັນການລະເມີດຕໍ່ຄວາມພະຍາຍາມຢ່າງຍາວນານຂອງນາໆປະເທດທີ່ແນໃສ່ເພື່ອຫລຸດ ຜ່ອນ ຄວາມໄຝ່ຝັນໃນການຢາກມີອາວຸດນິວເຄລຍຂອງພຽງຢາງ ໂຄສົກທຳນຽບຂາວ ທ່ານ ໄດ້ປະກາດກ່ຽວກັບການຕັດສິນໃຈຂອງປະທາ ນາທິບໍດີ ໃນວັນພຸດວານນີ້ ທ່ານ ໄດ້ກ່າວວ່າ ການລົງໂທດຢ່າງຕາມລຳພັງ ພຽງຝ່າຍດຽວຄັ້ງໃໝ່ນີ້ ຈະອະນຸ ຍາດໃຫ້ສະຫະລັດ ເລີ້ມຈັດ ຕັ້ງປະຕິບັດການລົງໂທດຢ່າງເປັນເອກກະສັນທີ່ໄດ້ຕົກລົງກັນ ໂດຍສະພາຄວາມໝັ້ນຄົງອົງການສະຫະປະຊາຊາດ ທ່ານ ໄດ້ກ່າວວ່າ ການລົງໂທດທີ່ວ່ານີ້ ແມ່ນອອກແບບມາເພື່ອກັກຊັບສິນຂອງຜູ້ໃດກໍຕາມທີ່ລະເມີດການປິດ ລ້ອມເກົາຫລີເໜືອຂອງນາໆຊາດ ນັ້ນໝາຍເຖິງບັນດາບາງປະເທດທີ່ ພົວພັນດ້ານການຄ້າ ກັບເກົາຫຼີເໜືອ ເຊັ່ນຈີນ ກໍຈະບໍ່ສົ່ງເສີມໃຫ້ກະທຳການເຊັ່ນນີ້ ດຳລັດທີ່ວ່ານີ້ ແມ່ນຮວມທັງການແນເປົ້າໝາຍໃສ່ການລະເມີດ ເລື້ອງສິດທິມະນຸດຂອງເກົາຫລີເໜືອ ໂດຍອະນຸຍາດໃຫ້ກະຊວງ ການຄັງສະຫະລັດກັກຊັບສິນຂອງສ່ວນບຸກຄົນຫລືບໍລິສັດໃດໆ ກໍຕາມ ທີ່ພົວພັນກັບການສົ່ງອອກພວກແຮງງານຈາກເກົາຫຼີເໜືອ ນຳ ລາຍງານຂອງອົງການສະຫະປະຊາຊາດ ສະບັບນຶ່ງ ໄດ້ພົບ ເຫັນວ່າ ພຽງຢາງ ໃນປີກາຍນີ້ ມີລາຍໄດ້ຈຳນວນ 2 ພັນ 3 ຮ້ອຍ ລ້ານໂດລ່າຕໍ່ປີ ຈາກພວກແຮງງານທັງຫຼາຍ ທີ່ສົ່ງອອກໄປຍັງ ບັນດາປະເທດອື່ນໆນັ້ນ ບ່ອນທີ່ພວກເຂົາເຈົ້າເຫຼົ່ານີ້ ຊຶ່ງສ່ວນໃຫຍ່ ແລ້ວແມ່ນຖືກລ່ວງລະເມີດແລະຊອກສະແຫວງຫາຜົນປະໂຫຍດ ຢູ່ເລື້ອຍໆ ລາຍງານໄດ້ກ່າວວ່າ ມີຊາວເກົາຫຼີເໜືອປະມານ 50 ພັນຄົນ ທີ່ເຊື່ອວ່າ ໄດ້ອອກໄປເຮັດວຽກຢູ່ນອກປະເທດ ຊຶ່ງສ້າງລາຍໄດ້ເລັກໆນ້ອຍໆ ສຳຫຼັບພວກເຂົາເຈົ້າ ໃນຂະນະທີ່ຜູ້ຈ້າງວຽກ ງານນັ້ນແມ່ນຈ່າຍເງິນຫຼາຍໃຫ້ລັດຖະບານເກົາຫຼີເໜືອ ພວກພະນັກງານທັງຫຼາຍນັ້ນ ແມ່ນຖືກບັງຄັບ ໃຫ້ເຮັດວຽກ ນານເຖິງ 20 ຊົ່ວໂມງຕໍ່ມື້ ໂດຍມີມື້ພັກໜ້ອຍ ອິງຕາມບົດລາຍງານ ດັ່ງກ່າວ